Ναχάς Άνγκουλα

Ο Ναχάς Άνγκουλα (Nahas Gideon Angula, 1943) είναι πολιτικός από τη Ναμίμπια και πρωθυπουργός της χώρας από το 2005 ως τις 4 Δεκεμβρίου 2012, οπότε ανέλαβε υπουργός Άμυνας. Πρώην εργαζόμενος για τα Ηνωμένα Έθνη, εντάχθηκε στο κόμμα SWAPO στις αρχές της δεκαετίας του 1980 και υπηρέτησε σε διάφορα χαρτοφυλάκια στην κυβέρνηση του Σαμ Νουγιόμα. Έπειτα από την εκλογή του νέου προέδρου, Χιφικεπούνιε Ποχάμπα, διορίστηκε πρωθυπουργός το Μάρτιο του 2005. Είναι μέλος της Λουθηρανικής Εκκλησίας, όπως ήταν όλη η οικογενειά του τηρώντας την παράδοση πολλών γενεών

 Βιογραφία 
 Πρώτα χρόνια 
Γεννήθηκε στην Ογιαάνια της περιφέρειας Οσικότο, στις 22 Αυγούστου του 1943Προφίλ στον ιστότοπο του Κοινοβουλίου της Ναμίμπιας.Βιογραφίες προσωπικοτήτων από τη Ναμίμπια, klausdierks.com. Παρέμεινε εξόριστος την περίοδο από το 1965 ως το 1989, οπότε εργάστηκε στο Ράδιο Ζάμπια, από το 1973 ως το 1976 και ως δημόσιος υπάλληλος του ΟΗΕ από το 1976 ως το 1980. Στη συνέχεια ανέλαβε ρόλο οργανωτή στο κόμμα SWAPO και το 1989 ανέλαβε υπεύθυνος για την εγγραφή των ψηφοφόρων στους καταλόγους. Εξελέγη μέλος της Συντακτικής Συνέλευσης που είχε συσταθεί λίγο πριν την ανεξαρτησία, από τον Νοέμβριο του 1989 ως τον Μάρτιο του 1990.Κατάλογος μελών της Συντακτικής Συνέλευσης , parliament.gov.na. 

 Πολιτική καριέρα 
Εκλέγεται βουλευτής από το 1990 και υπηρέτησε ως Υπουργός Παιδείας, Αθλητισμού και Πολιτισμού από το 1990 ως το 1995 και έπειτα υπουργός για την ανώτερη εκπαίδευση από το 1995 ως το 2005.
Στο συνέδριο του κόμματος το 2002 πήρε το μεγαλύτερο αριθμό ψήφων (395) στην Κεντρική Επιτροπή του SWAPO."The ruling party's new Central Committee", The Namibian, 27 -8-2002. 

Τον Μάιο του 2004 ήταν υποψήφιος με το κόμμα SWAPO για να λάβει το χρίσμα για τις προεδρικές εκλογές, όπου ήρθε τρίτος με 137 ψήφους και με πρώτο τον Ποχάμπα, και αποκλείστηκε από το δεύτερο γύρο.Petros Kuteeue, "Pohamba the winner", The Namibian, 31-5-2004.

Έγινε πρωθυπουργός μετά το διορισμό του από το νέο Πρόεδρο Ποχάμπα, στις 21 Μαρτίου του 2005."Namibia's new president takes office", AFP (IOL), 22-3-2005.

Παρέμεινε πρωθυπουργός ως το 2012, οπότε αντικαταστάθηκε στο αξίωμα από το Χάγκε Γκέινγκομπ και ο ίδιος ανέλαβε υπουργός Άμυνας. Παρέμεινε υπουργός Άμυνας ως το 2015.

 Παραπομπές 

Κατηγορία:Πρωθυπουργοί της Ναμίμπιας